Yewînanê Qesasî yê Şehîd Baran Dêrsimî bi eşkerayîyêke da pêhesnayene ke înan 17, 18 û 21ê teşrîna peyêne de Wanî de çalakîyî kerdî.
Goreyê nayê 17ê teşrîna peyêne de Taxa Sihke ya Qezaya Îpekyolu de vera polîsan çalakîyêk ameye viraştene û 5 polîsî birîndar bîyî. 17-18ê aşme de Taxa Xaçortî ya Îpekyolu de çalakîya rayîrgirewtişî û vera polîsan çalakîyêke ameyî viraştene. Di şewî taxe de helîkoterî gêrayî û taxe gerîyaye binê ablûqa. 21ê aşme de reyna Sihke de çalakîyêk ameye viraştene. Treno ke bar giriştêne rayîr ra vejîya. Rayan xesar dî  û seferê trenî ameyî îptalkerdene.
